Ahimsa
Ahimsa (sanskritiksi अहिंसा "ahiṃsā", paliksi अविहिंसा "avihiṃsā") eli väkivallattomuus on keskeinen periaate Intian uskonnoissa, erityisesti hindulaisuudessa, jainalaisuudessa ja buddhalaisuudessa. Kaikkein tiukimmin sitä tulkitaan jainalaisuudessa. Ahimsa ilmenee kaiken elämän kunnioittamisena ja väkivallasta pidättäytymisenä. Käytännön ahimsaan kuuluu yleensä esimerkiksi kasvissyönti.
Amitabha
Oikea Amitābhan nimen nominatiivimuoto sanskritissa on "Amitābhaḥ". Nimi on yhdyssana sanskritin sanoista "amita" ("rajaton", "ääretön") ja "ābhā" ("valo", "loisto"). Niinpä nimen voidaan tulkita tarkoittavan "rajattoman valon omaavaa, jonka loisto on ääretön". Nimeä "Amitāyus" (nimen "Amitāyuḥ" nominatiivi) käytetään myös. Se on yhdyssana sanoista "amita" ja "āyus" ("elämä"), joten se tarkoittaa "häntä, jonka elämä on ääretön".